  Анжелика Тихонова корреспондент Башкириын Россиысь гурт удысысь дано ужась, Кузебай Герд нимо йӧскалык премилэн лауреатэз, Калыкъёслэн эшъяськон орденэнызы но «Трокай Борисов 1891-2011» медален пусъем Ренат Биктимирович Галямшин улонысь кошкиз. Со сярысь «Удмурт Кенеш» огазеяськонлэн пресс-службаез ивортӥз. Ренат Биктимировичез бадӟым удмурт шуыса нимало вал калыкын. Со верантэм трос лэсьтӥз Башкортостанысь удмуртъёсты огазеян понна. Удмурт калыклэсь лулчеберетсэ, кылзэ, сям-йылолъёссэ утёнлы, азинтонлы, калыклэсь данзэ ӝутонлы вань кужымзэ понӥз. Ренат Биктимировичлы луыса ик Башкортостанын кылдытэмын вал удмурт йӧскалык центр, кудӥз туннэ нуналын но туж азинлыко ужа «Удмурт Кенеш» огазеяськонлэн пресс-службаезИвортодэтъя «Удмуртия» агентстволэн редакциез Ринат Галямшинлэн ӵыжы-выжыосызлы но матысь адямиосызлы куректэмзэ вера.  Тегъёс: Мерлык Удмуртия кулон УдмуртКенеш Башкирия удмуртъёс  